open-index/open-wikipedia-markdown huggingface dataset:
ขุนคงฤทธิศึกษากร (ปาน คงฤทธิ์ศึกษากร)

ว่าที่รองอำมาตย์ตรี **ขุนคงฤทธิศึกษากร**
นามเดิม **ปาน ณรงค์ฤทธิ์** เป็นอดีตรองประธานสภาผู้แทนราษฎร อดีตรัฐมนตรีช่วยว่าการกระทรวงศึกษาธิการ และเป็นอดีตสมาชิกสภาผู้แทนราษฎรจังหวัดนครราชสีมา 6 สมัย

## ประวัติ
ขุนคงฤทธิศึกษากร นามเดิม ปาน ณรงค์ฤทธิ์ เกิดเมื่อวันที่ 13 มกราคม พ.ศ. 2442 เป็นชาวอำเภอสีคิ้ว จังหวัดนครราชสีมา เป็นบุตรชายคนเดียวของ หลวงฤทธิณรงค์ (สง ณรงค์ฤทธิ์) กับ นางน้อย ฤทธิณรงค์  

ขุนคงฤทธิศึกษากร สมรสกับ นางคงฤทธิศึกษากร (เที่ยง คงฤทธิศึกษากร) มีบุตร 3 คน

## การทำงาน
ขุนคงฤทธิศึกษากร ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 และได้รับเลือกตั้งอีกในการเลือกตั้ง พ.ศ. 2491 และได้รับแต่งตั้งเป็นรัฐมนตรี ในรัฐบาลจอมพล ป.พิบูลสงคราม ในปี พ.ศ. 2492 ต่อมาได้รับเลือกตั้งอีกครั้งในปี พ.ศ. 2495 และได้รับเลือกเป็นรองประธานสภาผู้แทนราษฎร ในระหว่างปี พ.ศ. 2497 ถึงปี พ.ศ. 2500

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้รับเลือกตั้งในสังกัดพรรคเสรีมนังคศิลา และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลจอมพล ป.พิบูลสงคราม และได้รับเลือกตั้งอีกในการเลือกตั้งปีเดียวกัน และในการเลือกตั้ง พ.ศ. 2512 สังกัดพรรคสหประชาไทย จนกระทั่งเขาเสียชีวิตในขณะดำรงตำแหน่งสมาชิกสภาผู้แทนราษฎร

## ถึงแก่อนิจกรรม
เสียชีวิตเมื่อวันที่ 26 กุมภาพันธ์ พ.ศ. 2512 มีพิธีพระราชทานเพลิงศพเมื่อวันที่ 16 มีนาคม พ.ศ. 2513 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสีคิ้ว
คงฤทธิศึกษากร
หมวดหมู่:นักการเมืองจากจังหวัดนครราชสีมา
หมวดหมู่:รองประธานสภาผู้แทนราษฎรไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาร่างรัฐธรรมนูญไทย
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคเสรีมนังคศิลา
หมวดหมู่:นักการเมืองพรรคสหประชาไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:สมาชิกกองเสือป่า
หมวดหมู่:ผู้ได้รับเหรียญพิทักษ์รัฐธรรมนูญ
ยีนเห็นแก่ตัว

**ยีนเห็นแก่ตัว** () เป็นหนังสือเรื่องวิวัฒนาการเขียนโดย ริชาร์ด ดอว์กินส์ พิมพ์ในปี 2519 และแปลเป็นภาษาไทยครั้งแรกโดย เจษฎา เด่นดวงบริพันธ์ ในปี 2559 ตั้งอยู่บนทฤษฎีหลักการของหนังสือเล่มแรกของจอร์จ ซี. วิลเลียมส์ *การปรับตัวและการคัดเลือกโดยธรรมชาติ* (*Adaptation and Natural Selection*) ดอว์กินส์ใช้คำว่า "ยีนเห็นแก่ตัว" เป็นวิธีนำเสนอมุมมองวิวัฒนาการที่มียีนเป็นศูนย์กลาง (gene-centred view of evolution) ตรงกันข้ามกับมุมมองที่มุ่งสนใจสิ่งมีชีวิตและกลุ่ม กระพือความคิดที่พัฒนาระหว่างคริสต์ทศวรรษ 1960 โดย ดับเบิลยู. ดี. ฮามิลตันและอื่น ๆ ให้ได้รับความนิยม จากมุมมองที่มียีนเป็นศูนย์กลาง ตามด้วยความคิดว่ายิ่งปัจเจกมากกว่าสองมีความสัมพันธ์ทางพันธุกรรมมากยิ่งขึ้นเท่าใด ยิ่งมีสำนึก (ในระดับยีน) ทำให้สิ่งมีชีวิตเหล่านั้นประพฤติเห็นแก่ตัวต่อกันมากยิ่งขึ้นเท่านั้น

คาดหมายว่าเชื้อสายวิวัฒนาให้ความเหมาะสมรวม (inclusive fitness) มากที่สุด คือ จำนวนสำเนาของยีนที่ส่งผ่านทั่วโลก (มิใช่โดยปัจเจกหนึ่ง ๆ) ผลคือ ประชากรจะมีแนวโน้มสู่ยุทธศาสตร์เสถียรในทางวัวัฒนาการ (evolutionarily stable strategy) หนังสือยังประดิษฐ์คำว่า มีม (mene) สำหรับหน่วยของวิวัฒนาการทางวัฒนธรรมของมนุษย์ที่สมนัยกับยีน โดยแนะว่าการผลิตซ้ำ "ความเห็นแก่ตัว" ดังนี้อาจเป็นแบบจำลองวัฒนธรรมของมนุษย์ในสำนึกที่ต่างไป การศึกษามีม (memetics) กลายเป็นหัวข้อการศึกษาจำนวนมากตั้งแต่มีการพิมพ์หนังสือนี้

## แหล่งข้อมูลอื่น
*Video introduction by Richard Dawkins  from Google Videos

หมวดหมู่:ระบาดทัศน์วิทยา
สโมสรฟุตบอลกองเรือยุทธการ

**สโมสรฟุตบอลกองเรือยุทธการ** เป็นสโมสรฟุตบอลระดับกึ่งอาชีพของประเทศไทยที่ตั้งอยู่ในจังหวัดชลบุรี ปัจจุบัน สโมสรนี้กำลังแข่งในไทยแลนด์ อเมเจอร์ลีก โซนภาคตะวันออก

## ประวัติ
ปี พ.ศ. 2543 พลเรือเอก ชัย สุวรรณภาพ ผู้บัญชาการกองเรือยุทธการในขณะนั้น ได้ริเริ่มก่อตั้งสโมสรฟุตบอลกองเรือยุทธการขึ้น และดำรงตำแหน่งประธานสโมสรเป็นคนแรก จากนั้นได้ส่งทีมเข้าร่วมการแข่งขันฟุตบอลระดับสมัครเล่นที่จัดขึ้นโดยสมาคมฟุตบอลแห่งประเทศไทยเป็นครั้งแรกในฟุตบอลชิงถ้วยพระราชทานประเภท ง. ประจำปี 2544

สโมสรใช้เวลา 3 ปี จนได้เลื่อนขึ้นมาเล่นในฟุตบอลชิงถ้วยพระราชทานประเภท ข. ใน พ.ศ. 2546 โดยทำผลงานในถ้วย ข. เป็นที่น่าพอใจ ทำให้ได้รับเลือกให้เข้ามาเล่นในไทยลีก ดิวิชัน 2 ในฤดูกาล 2550 และจบฤดูกาลด้วยอันดับ 10 จากทั้งหมด 12 ทีม

หลังจบฤดูกาล 2550 สโมสรประสบปัญหาเรื่องงบประมาณ ทำให้ต้องถอนทีมออกจากการแข่งขันในไทยลีก ดิวิชัน 2 และกลับไปส่งทีมลงแข่งขันในฟุตบอลชิงถ้วยพระราชทานประเภท ข. ซึ่งเป็นระดับสมัครเล่นแทน จนกระทั่งมีการเปลี่ยนแปลงด้านการบริหารจัดการสโมสรให้เข้าสู่ระดับฟุตบอลอาชีพมากขึ้น

### รองแชมป์ถ้วย ข.
สโมสรมาประสบความสำเร็จในการแข่งขันฟุตบอลชิงถ้วยพระราชทานประเภท ข. ประจำปี 2552 (แต่จัดการแข่งขันในปี 2553) โดยสโมสรเข้าถึงรอบชิงชนะเลิศไปพบกับสโมสรฟุตบอลหน่วยบัญชาการนาวิกโยธิน

ในการแข่งขันรอบชิงชนะเลิศเมื่อวันที่ 3 มิถุนายน พ.ศ. 2553 ที่สนามกีฬามหาวิทยาลัยมหิดล วิทยาเขตศาลายา จังหวัดนครปฐม นับเป็น *ดาร์บี้แมตช์ แห่งกองทัพเรือไทย* เมื่อ 2 สโมสรฟุตบอลที่มาจากส่วนกำลังรบ ของกองทัพเรือไทย ต้องมาพบกันในรอบชิงชนะเลิศ โดยทั้ง 2 ทีมเสมอกันในเวลาปกติ 0–0 ก่อนที่สโมสรฟุตบอลหน่วยบัญชาการนาวิกโยธิน จะเอาชนะไปได้ในการดวลจุดโทษ และคว้าแชมป์ไปครอง ส่วนสโมสรกองเรือยุทธการได้ตำแหน่งรองแชมป์ พร้อมกับได้เลื่อนชั้นสู่ดิวิชัน 2 อีกครั้ง

### กลับสู่ดิวิชัน 2
ฤดูกาล 2554 สโมสรได้กลับขึ้นมาเล่นในลีกภูมิภาค ดิวิชัน 2 เป็นครั้งแรกในรอบ 3 ปี และถูกจัดให้อยู่ในโซนกรุงเทพฯและปริมณฑล แต่ยังทำผลงานได้ไม่ดีเท่าที่ควรเมื่อชนะในลีกเพียงแค่ 5 นัดตลอดทั้งฤดูกาล และจบฤดูกาลด้วยอันดับที่ 14 หรืออันดับ 3 จากท้ายตาราง

ฤดูกาล 2555 สโมสรย้ายมาแข่งขันในโซนภาคกลางและตะวันออก

## เกียรติประวัติ
***[[ฟุตบอลชิงถ้วยพระราชทานประเภท ข.]]:**
***รองชนะเลิศ*: 2552
***[[ไทยแลนด์ อเมเจอร์ลีก]]**
****ชนะเลิศโซนภาคตะวันออก**: 2566

## ผลงานตามฤดูกาล

## แหล่งข้อมูลอื่น
* 

กองเรือยุทธการ
กองเรือยุทธการ
หมวดหมู่:สโมสรกีฬาที่ก่อตั้งในปี พ.ศ. 2543
ขนมลืมกลืน

**ขนมลืมกลืน** เป็น ขนมไทย ตัวขนมแบ่งออกเป็นสองส่วน คือตัวขนมที่ทำจากแป้ง และหน้าขนมที่ทำจากกระทิ ลักษณะ นุ่ม หวานหอม จากตัวขนม และ มันเค็มจาก ส่วนหน้าขนม จัดเป็นชิ้นพอดีคำ ทำให้ทานง่าย

## ลักษณะ
ขนมลืมกลืน ทำจากแป้งถั่วเขียวหรือแป้งซ่าหริ่ม ผสมน้ำลอยดอกไม้และน้ำตาล นำไปกวนจนใส หยอดหน้าด้วยกะทิ ส่วนประกอบของขนมมี 2 ส่วน คือ ส่วนของตัวขนมที่ทำจากแป้งถั่วเขียวและหน้าขนมที่ทำจากกะทิ รสชาติหวานหอม มัน ๆ เค็ม ๆ จากตัวกะทิ เนื้อของขนมมีลักษณะนุ่ม ทานอร่อยจนทำให้ลืมกลืนตามชื่อขนม

; วัตถุดิบหลัก
#แป้งถั่วเขียวหรือแป้งซ่าหริ่ม
#น้ำตาลทราย
#หัวกะทิ
#แป้งข้าวเจ้า
#เกลือป่น

## พัฒนาการ

สูตรดั้งเดิมแต่โบราณ เมื่อหยอดหน้ากะทิแล้วจะต้องโรยถั่วซีกคั่วจนกรอบ สีเหลืองทอง หรือ กลีบกุหลาบ และจะต้องหยอดขนมใส่กะทงใบตอง แบบเดียวกับขนมตะโก้ เพื่อได้รสชาติและกลิ่นหอมของใบตอง อันเป็นเสน่ห์ของขนมไทย แต่เมื่อยุคสมัยเปลี่ยนไป ปัจจุบันนิยมใช้ถ้วยพิมพ์วุ้น ที่เป็นพลาสติกมาใส่แทน ดูสวยงามไปได้อีกแบบ แต่เรื่องกลิ่นและรสชาติจากวัสดุธรรมชาตินั้นหายไป

## ที่มาของชื่อ
ได้ยินได้ฟังมา 2 กระแส บ้างก็ว่าเป็นขนมอร่อย หอม หวาน มัน จนผู้ที่กินอยากเคี้ยวอยู่ในปากให้นาน ๆ จนต้องลืมกลืน บ้างก็ว่าเป็นเพราะขนมนุ่ม ลื่น เคี้ยวและกลืนง่ายมาก ๆ จึงเรียกชื่อเช่นนั้น

## อ้างอิง


หมวดหมู่:ขนมไทย
คริส ดอทรี

**คริสโตเฟอร์ แอดัม "คริส" ดอทรี** ( เกิด 26 ธันวาคม ค.ศ. 1979) เป็นนักดนตรีและนักแสดงชาวอเมริกัน เป็นที่รู้จักจากตำแหน่งร้องนำและกีตาร์จังหวะของวงดนตรีร็อก ดอทรี และเคยเป็นผู้เข้าแข่งขันรายการ*[[อเมริกันไอดอล]]* ฤดูกาลที่ห้า ได้อันดับที่สี่ หลังจากเขาถูกคัดออกจากรายการ*ไอดอล* เขาได้ทำดนตรีกับสังกัดอาร์ซีเอเรเคิดส์ และก่อตั้งวงดนตรี ดอทรี อัลบั้มแรกของพวกเขากลายเป็นอัลบั้มร็อกเปิดตัวที่ขายได้เร็วที่สุดในประวัติศาสตร์ของนีลเซนซาวด์สแกน ขายได้มากกว่า 1 ล้านชุดหลังออกจำหน่าย 5 สัปดาห์ มีการบันทึกอัลบั้มก่อนก่อตั้งวงอย่างเป็นทางการ ทำให้คริส ดอทรี เป็นสมาชิกอย่างเป็นทางการเพียงคนเดียวในอัลบั้ม

ในสัปดาห์ที่เก้าที่ออกจำหน่าย อัลบั้ม*ดอทรี* ขึ้นอันดับหนึ่งบนชาร์ต*[[บิลบอร์ด]]* ในด้านยอดขาย คริส ดอทรีเป็นผู้เข้าแข่งขันรายกา*รอเมริกันไอดอล*ที่ประสบความสำเร็จที่สุดอันดับที่สาม รองจากเคลลี คลาร์กสัน และแคร์รี อันเดอร์วูด ในงานประกาศรางวัลแกรมมีครั้งที่ 50 วงได้เสนอชื่อเข้าชิงรางวัลเพลงร็อกยอดเยี่ยมให้กับซิงเกิล "อิตส์น็อตโอเวอร์"

ตั้งแต่อัลบั้มแรก คริส ดอทรีได้ร่วมมือกับศิลปินอีกมากมาย ได้แก่ สแลช เซเวนดัสต์ เธียรีออฟอะเดดแมน แชด โครเกอร์ แบรด อาร์โนลด์ วินซ์ กิลล์ และคาร์ลอส ซานตานา เขาเป็นที่จดจำจากเทคนิคการร้องเพลงแบบโวคัลเบลทิง และมีพิสัยเสียงร้องที่กว้าง

## อ้างอิง

หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:ศิลปินสังกัดอาร์ซีเอเรเคิดส์
หมวดหมู่:นักดนตรีออลเทอร์นาทิฟร็อกชาวอเมริกัน
พรรคเสรีประชาธิปไตย (ประเทศไทย)

**พรรคเสรีประชาธิปไตย** พรรคการเมืองของไทยในอดีตที่จดทะเบียนก่อตั้งขึ้นครั้งแรกตาม พระราชบัญญัติพรรคการเมือง พ.ศ. 2498 เมื่อวันที่ 1 ตุลาคม พ.ศ. 2498 และได้รับการฟื้นฟู จดทะเบียนอีกครั้งในปี พ.ศ. 2511

## ยุคก่อตั้ง พ.ศ. 2498
พรรคเสรีประชาธิปไตย จดทะเบียนก่อตั้งตาม พระราชบัญญัติพรรคการเมือง พ.ศ. 2498 เมื่อวันที่ 1 ตุลาคม พ.ศ. 2498 โดยมีนาย เมธ รัตนประสิทธิ์ เป็นหัวหน้าพรรค มีร้อยโท จารุบุตร เรืองสุวรรณ บิดาของนาย จารุพงศ์ เรืองสุวรรณ อดีต รัฐมนตรีว่าการกระทรวงมหาดไทย และอดีตหัวหน้า พรรคเพื่อไทย เป็นเลขาธิการพรรค ต่อมาในปี พ.ศ. 2500 ได้มีการเปลี่ยนแปลงในตำแหน่งเลขาธิการพรรค เมื่อร้อยโท จารุบุตร ได้ลาออกจากตำแหน่ง และได้แต่งตั้งให้ บุญคุ้ม จันทรศรีสุริยวงศ์ ดำรงตำแหน่งแทน

ในการเลือกตั้งเมื่อวันที่ 26 กุมภาพันธ์ พ.ศ. 2500 พรรคเสรีประชาธิปไตยได้ ส.ส. เข้าสภาทั้งสิ้น 11 คนนับเป็นพรรคการเมืองที่ได้ ส.ส. เข้าสภามากที่สุดเป็นอันดับ 3 เป็นรองแค่ พรรคเสรีมนังคศิลา ที่ได้ 82 คน และ พรรคประชาธิปัตย์ ที่ได้ 29 คน

ต่อมาในการเลือกตั้งเมื่อวันที่ 15 ธันวาคม พ.ศ. 2500 พรรคเสรีประชาธิปไตยได้ ส.ส. เข้าสภาเพียง 5 คนลดลงจากการเลือกตั้งครั้งก่อนถึง 6 คน

พรรคเสรีประชาธิปไตยถูกยุบตามคำสั่งของ คณะปฏิวัติ พร้อมกับพรรคการเมืองอื่น ๆ เมื่อคืนวันจันทร์ที่ 20 ตุลาคม พ.ศ. 2501

## การฟื้นฟูพรรคในปี พ.ศ. 2511
**พรรคเสรีประชาธิปไตย** ได้รับการฟื้นฟูขึ้นในปี พ.ศ. 2511 โดยจดทะเบียนตาม พระราชบัญญัติพรรคการเมือง พ.ศ. 2511 เมื่อวันที่ 26 ธันวาคม พ.ศ. 2511 เป็นลำดับที่ 8/2511 โดยมีร้อยโท จารุบุตร เรืองสุวรรณ เป็นหัวหน้าพรรคและพันเอก สมคิด ศรีสังคม เป็นเลขาธิการพรรคโดยมีนาย จารุพงศ์ เรืองสุวรรณ อดีตหัวหน้า พรรคเพื่อไทย และอดีต รัฐมนตรีว่าการกระทรวงมหาดไทย บุตรชายของร้อยโทจารุบุตรเป็นหนึ่งในคณะกรรมการบริหารพรรค 

### คณะกรรมการบริหารพรรค
พรรคเสรีประชาธิปไตย มีคณะกรรมการบริหารพรรคชุดแรก ประกอบด้วย
* หัวหน้าพรรค คือ ร้อยโท จารุบุตร เรืองสุวรรณ
* เลขาธิการพรรค คือ พันเอก สมคิด ศรีสังคม
* กรรมการบริหารพรรค จำนวน 15 คน ได้แก่
** สวัสดิ์ พึ่งตน
** จารุมุกต์ เรืองสุวรรณ
** ทองปักษ์ เพียงเกษ
** ปิ่น สมใจวงษ์
** สดุดีพร พึ่งตน
** จารุพงศ์ เรืองสุวรรณ
** โชคชัย สุนทรกาญจน์
** วิษณุ เลือมสำราญ
** วัฒนศิริ วิเศษสมิต
** สุพัตรา จันทรัศมี
** เฉลย เกตุคล้ำ
** กุณฑล นิโครธา
** สุทัน พิรุณสาร
** บุญไทย เจริญมี
** อุทัย แสนเวียง

ต่อมาในปี พ.ศ. 2513 ร้อยโท จารุบุตร เรืองสุวรรณ หัวหน้าพรรค และ พันเอก สมคิด ศรีสังคม เลขาธิการพรรค ได้ลาออกจากตำแหน่ง

### การเลือกตั้ง
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 พรรคเสรีประชาธิปไตยได้สมาชิกสภาผู้แทนราษฎร เข้าสภา จำนวน 1 คน คือ พันเอก สมคิด ศรีสังคม เลขาธิการพรรค สมาชิกสภาผู้แทนราษฎรจังหวัดอุดรธานี

### การยุบพรรค
พรรคเสรีประชาธิปไตยถูกยุบพร้อมกับพรรคการเมืองอื่น ๆ ตามประกาศของคณะปฏิวัติฉบับที่ 9 ลงวันที่ 19 พฤศจิกายน พ.ศ. 2514 
## รายชื่อบุคลากรภายในพรรค
### หัวหน้าพรรคเสรีประชาธิปไตย

### เลขาธิการพรรคเสรีประชาธิปไตย

## อ้างอิง


หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2498
หมวดหมู่:พรรคการเมืองไทยที่ยุบพรรคในปี พ.ศ. 2514
หมวดหมู่:พรรคการเมืองไทยที่ก่อตั้งในปี พ.ศ. 2511
หมวดหมู่:พรรคการเมืองไทยที่ยุบพรรคในปี พ.ศ. 2501
เจมส์ แคกนีย์

**เจมส์ ฟรานซิส แคกนีย์, จูเนียร์** (; 17 กรกฎาคม ค.ศ. 1899 – 30 มีนาคม ค.ศ. 1986) เป็นนักแสดงและนักเต้นชาวอเมริกัน ผู้ชนะเลิศรางวัลออสการ์ในสาขานักแสดงนำชายยอดเยี่ยม จากภาพยนตร์เรื่อง *[[Yankee Doodle Dandy]]* (1942) มีผลงานการแสดงภาพยนตร์ 65 เรื่อง ระหว่างปี 1930–1981 

แคกนีย์ยังเป็นหนึ่งในนักแสดงที่ชื่นชอบของ สแตนลีย์ คูบริก และออร์สัน เวลส์ยังพูดถึงแคกนีย์ว่า "เขาอาจจะเป็นนักแสดงที่ยิ่งใหญ่ที่สุดเท่าที่เคยปรากฏในหน้ากล้อง" ในปี 1999 สถาบันภาพยนตร์อเมริกัน ยกให้แคกนีย์ อยู่ในอันดับ 8 ใน 100 ของนักแสดงชายที่เยี่ยมที่สุดตลอดกาล เขายังได้รับการเสนอชื่อเข้าชิงรางวัลออสการ์ 3 ครั้ง

## อ้างอิง

### บรรณานุกรม
*
*
*
*
*
*

## แหล่งข้อมูลอื่น

* 
* ภาพถ่ายของเจมส์ แคกนีย์

หมวดหมู่:บุคคลที่เกิดในปี พ.ศ. 2442
หมวดหมู่:บุคคลที่เสียชีวิตในปี พ.ศ. 2529
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายนอร์เวย์
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ศิษย์เก่าจากมหาวิทยาลัยโคลัมเบีย
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:ผู้รอดชีวิตจากโรคหลอดเลือดสมอง
การบุกครองกรีซครั้งที่หนึ่งของเปอร์เซีย

**การบุกครอง[[กรีซโบราณ|กรีซ]]ครั้งที่หนึ่งของ[[จักรวรรดิอะคีเมนิด|เปอร์เซีย]]** เกิดขึ้นในช่วงสงครามกรีก-เปอร์เซีย ระหว่างปีที่ 492–490 ก่อนคริสตกาล โดยจักรพรรดิดาไรอัสมหาราชต้องการลงโทษนครรัฐเอเธนส์และอีรีเทรียที่สนับสนุนการก่อกบฏของเมืองไอโอเนีย รวมถึงต้องการขยายจักรวรรดิไปในทวีปยุโรป การบุกแบ่งออกเป็น 2 ครั้ง ครั้งแรกเริ่มในปีที่ 492 ก่อนคริสตกาล นำโดยแม่ทัพมาร์โดเนียส ทัพเปอร์เซียสามารถยึดเธรซคืนกลับมาและบังคับให้มาซิดอนอยู่ใต้อำนาจหลังเป็นประเทศราชมาตั้งแต่ปลายศตวรรษที่ 6 ก่อนคริสตกาล อย่างไรก็ตาม การบุกได้หยุดชะงักลงเมื่อทัพเรือเปอร์เซียถูกพายุซัดนอกชายฝั่งเขาแอทอส ปีต่อมา จักรพรรดิดาไรอัสส่งคณะทูตไปทั่วกรีซเพื่อสั่งให้ยอมสวามิภักดิ์ นครรัฐกรีกส่วนใหญ่ยอมสวามิภักดิ์ ยกเว้นเอเธนส์และสปาร์ตาที่สั่งประหารคณะทูต จักรพรรดิดาไรอัสจึงสั่งให้ยกทัพไปอีกครั้ง 

การบุกครั้งที่สองเริ่มในปีที่ 490 ก่อนคริสตกาล นำโดยแม่ทัพดาติสและอาร์ตาเฟอร์เนส ทัพเปอร์เซียยกไปที่เกาะนักซอสก่อนจะยึดและเผาเมือง ต่อมายึดหมู่เกาะซิคละดีสและทำลายเมืองอีรีเทรีย ระหว่างยกทัพต่อไปยังเอเธนส์ในแอตติกา ทัพเปอร์เซียได้ปะทะกับทัพกรีกที่มีจำนวนน้อยกว่าที่ที่ราบมาราธอน ทัพเปอร์เซียพ่ายแพ้และยกกลับเอเชีย อย่างไรก็ตาม ฝ่ายเปอร์เซียประสบความสำเร็จในการโจมตีนักซอส อีรีเทรียและแผ่อำนาจไปในภูมิภาคอีเจียน จักรพรรดิดาไรอัสได้รวบรวมกำลังพลเพื่อเตรียมบุกกรีซอีกครั้ง แต่ความขัดแย้งภายในจักรวรรดิทำให้แผนการดังกล่าวถูกเลื่อนออกไป จักรพรรดิดาไรอัสเสด็จสวรรคตในปีที่ 486 ก่อนคริสตกาล ทิ้งแผนการให้เซอร์ซีส พระราชโอรสดำเนินการต่อ ซึ่งจักรพรรดิเซอร์ซีสสั่งบุกกรีซอีกครั้งในปีที่ 480 ก่อนคริสตกาล

## อ้างอิง

หมวดหมู่:สงครามกรีก-เปอร์เซีย
หมวดหมู่:สงคราม
หมวดหมู่:การบุกครอง
หมวดหมู่:สงครามสมัยโบราณ
หมวดหมู่:สงครามเกี่ยวข้องกับกรีซ
หมวดหมู่:สงครามเกี่ยวข้องกับอิหร่าน
หมวดหมู่:สงครามเกี่ยวข้องกับทวีปยุโรป
หมวดหมู่:ประวัติศาสตร์ยุโรป
หมวดหมู่:ปฏิบัติการสะเทินน้ำสะเทินบก
เอฟทีอาร์

**เอฟทีอาร์** (FTR) หรือชื่อเดิม **เดอะรีไววัล** (The Revival) เป็นทีมนักมวยปล้ำที่ได้สังกัดทั้ง WWE และ AEW เคยได้แชมป์แท็กทีม NXT 2 สมัยทีมแรกในประวัติศาสตร์ NXT ในค่ายหลักได้เป็นแชมป์แท็กทีมทั้ง Raw และ SmackDown และยังเป็นแชมป์ทริปเปิลคราวน์แท็กทีมคู่แรกของ WWE นอกจากนี้ยังได้เป็นแชมป์แท็กทีมอีกหลายสมาคม

## แชมป์และรางวัล
* **[[All Elite Wrestling]]**
** AEW World Tag Team Championship (2 times)
* **[[ESPN]]**
** Tag Team of the Year (2023)
* **[[Lucha Libre AAA Worldwide]]**
** AAA World Tag Team Championship (1 time)
***[[New Japan Pro-Wrestling]]**
**IWGP Tag Team Championship (1 time)
* ***[[New York Post]]***
** Tag Team of the Year (2022, 2023)
***[[Ring of Honor]]**
**ROH World Tag Team Championship (1 time)
* **[[WWE]]**
** WWE 24/7 Championship (1 time)
** WWE Raw Tag Team Championship (2 times)
** WWE SmackDown Tag Team Championship (1 time)
** NXT Tag Team Championship (2 times)
** First WWE Tag Team Triple Crown winners
** NXT Year-End Award (2 times)
*** Tag Team of the Year (2016)
*** Match of the Year (2016) – vs. DIY (Johnny Gargano and Tommaso Ciampa) in a Best 2-of-3 Falls match for the NXT Tag Team Championship at NXT TakeOver: Toronto
* ***[[Pro Wrestling Illustrated]]***
** Tag Team of the Year (2022)
** Ranked Wheeler No. 98 of the top 500 singles wrestlers in the *[[PWI 500]]* in 2019
** Ranked Harwood No. 103 of the top 500 singles wrestlers in the *PWI 500* in 2019
** Ranked FTR No. 1 of the top 50 Tag Teams in the *[[PWI Tag Team 50]]* in 2020
* ***[[The Baltimore Sun]]***
** WWE Tag Team of the Year (2016)
* ***[[Wrestling Observer Newsletter]]***
** Tag Team of the Year (2022)
** Feud of the Year (2022) 

## หมายเหตุ

## อ้างอิง

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หยาง ลฺหวี่-อฺวี้

**หยาง ลฺหวี่-อฺวี้** (; เกิดเมื่อเดือนมีนาคม ค.ศ. 1957) เป็นอดีตนักการเมืองจีน และดำรงตำแหน่งนายกเทศมนตรีของจี่หนาน มณฑลซานตง ตั้งแต่เดือนมกราคม ค.ศ. 2012 จนถึงเดือนเมษายน ค.ศ. 2016

## อาชีพ
หยาง ลฺหวี่-อฺวี้ เกิดในเขตจวี่ มณฑลซานตง เขาได้เข้าร่วมเป็นสมาชิกพรรคคอมมิวนิสต์จีนเมื่อเดือนกรกฎาคม ค.ศ. 1985 และจบการศึกษาจากสถาบันเทคโนโลยีฮาร์บิน และในปี ค.ศ. 2012 เขาได้รับเลือกให้เป็นนายกเทศมนตรีของจี่หนาน

หยาง ลฺหวี่-อฺวี้ ดำรงตำแหน่งนายกเทศมนตรีของจี่หนานจนถึงวันที่ 6 เมษายน ค.ศ. 2016

## อ้างอิง

หมวดหมู่:บุคคลที่เกิดในปี พ.ศ. 2500
หมวดหมู่:นักการเมืองในพรรคคอมมิวนิสต์จีนที่มาจากมณฑลซานตง
หมวดหมู่:นักการเมืองในสาธารณรัฐประชาชนจีนที่มาจากมณฑลซานตง
หมวดหมู่:ศิษย์เก่าสถาบันเทคโนโลยีฮาร์บิน
หมวดหมู่:บุคคลที่ยังมีชีวิตอยู่
หมวดหมู่:บุคคลจากจี่หนาน
เจิ่น ดั่ย กวาง

**[[เจิ่น ดั่ย กวาง]]**  (เกิด 12 ตุลาคม พ.ศ. 2499 – 21 กันยายน พ.ศ. 2561) เป็นอดีตประธานาธิบดีเวียดนาม และอดีตรัฐมนตรีกระทรวงความมั่นคงสาธารณะเวียดนาม

## ความตาย
เจิ่น ดั่ย กวาง เสียชีวิตที่โรงพยาบาล 108 Military Central เมื่อวันที่ 21 กันยายน 2561 ในกรุงฮานอยจากภาวะแทรกซ้อนของโรคไวรัสเมื่ออายุได้ 61 ปีขณะดำรงตำแหน่ง วันที่ 27 กันยายน พิธีศพจัดขึ้นที่ฮานอย ตามด้วยขบวนแห่ไปยังบ้านเกิดของเขาในเขตคิมเซิน นิงห์บิงห์ ซึ่งเขาถูกฝัง

## อ้างอิง

หมวดหมู่:ประธานาธิบดีเวียดนาม
หมวดหมู่:บุคคลจากจังหวัดนิญบิ่ญ
สมรรค ศิริจันทร์

**สมรรค ศิริจันทร์** (24 กุมภาพันธ์ พ.ศ. 2467 – 2 กรกฎาคม พ.ศ. 2543) อดีตรองประธานสภาผู้แทนราษฎร อดีตสมาชิกสภาผู้แทนราษฎรจังหวัดสมุทรปราการ 3 สมัย อดีตเลขาธิการพรรคประชากรไทย และอดีตสมาชิกสภาร่างรัฐธรรมนูญ

## ประวัติ
สมรรค เกิดเมื่อวันที่ 24 กุมภาพันธ์ พ.ศ. 2466 (นับแบบปัจจุบัน คือปี พ.ศ. 2467) เป็นบุตรของนายอิม และ นางเลี้ยง ศิริจันทร์ มีพี่น้อง 9 คน สำเร็จการศึกษา ธรรมศาสตรบัณฑิต มหาวิทยาลัยธรรมศาสตร์และการเมือง สมรสกับศรีประไพ ศิริจันทร์ (สกุลเดิม : รัชตะปิติ) มีบุตร-ธิดา รวม 5 คน คือ

* พันเอกสุพพัต ศิริจันทร์ สมรสกับ หม่อมหลวงวิมลพรรณ กมลาสน์ มีบุตร-ธิดา รวม 2 คน
* วุฒิชัย ศิริจันทร์ สมรสกับ จิรพร สุวรรณปาล มีบุตร-ธิดา รวม 2 คน
* ทินวัฒน์ ศิริจันทร์ สมรสกับ จิรวรรณ นิ้มสันติเจริญ มีบุตร-ธิดา รวม 3 คน
* รัชฎาภรณ์ ศิริจันทร์ สมรสกับ พลตรีอนันต์ ทองเอี่ยม มีบุตร-ธิดา รวม 3 คน
* นางสาวกรแก้ว ศิริจันทร์

สมรรค ศิริจันทร์ ถึงแก่อนิจกรรมเมื่อวันที่ 2 กรกฎาคม พ.ศ. 2543 สิริอายุรวม 76 ปี

## งานการเมือง
สมรรค เข้าสู่วงการการเมือง ด้วยการเป็นสมาชิกสภาจังหวัดสมุทรปราการ ใน พ.ศ. 2510 ก่อนที่จะได้รับเลือกตั้งเป็นสมาชิกสภาผู้แทนราษฏรครั้งแรกใน พ.ศ. 2522 สังกัดพรรคประชากรไทย และได้รับเลือกติดต่อกันรวม 3 ครั้ง

สมรรค ได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 14 เมื่อ พ.ศ. 2526

สมรรค เคยเป็นรองเลขาธิการพรรคสันติชน ในปี พ.ศ. 2517 และเป็นเลขาธิการพรรคประชากรไทย

สมรรค เคยดำรงตำแหน่งสมาชิกสภาร่างรัฐธรรมนูญ ในปี พ.ศ. 2539

### สมาชิกสภาผู้แทนราษฎร
สมรรค ศิริจันทร์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสมุทรปราการ สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสมุทรปราการ สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสมุทรปราการ สังกัดพรรคประชากรไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบางพลี
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:รองประธานสภาผู้แทนราษฎรไทย
หมวดหมู่:สมาชิกสภาผู้แทนราษฎรจังหวัดสมุทรปราการ
หมวดหมู่:สมาชิกสภาร่างรัฐธรรมนูญไทย
หมวดหมู่:พรรคสันติชน
หมวดหมู่:พรรคสังคมชาตินิยม
หมวดหมู่:นักการเมืองพรรคประชากรไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
สเตลลาร์

**สเตลลาร์**  (เกาหลี :스텔라 , อังกฤษ :stellar )เป็นวงดนตรีหญิงล้วนสัญชาติเกาหลีใต้ สังกัด Top Class Entertainment  มีสมาชิก 4 คน คือ กายอง, จอนยูล, มินฮี, ฮโยอึน และเพิ่มสมาชิกใหม่อีก 1 คน คือ โซยอง แต่ทางค่ายยังไม่ได้ประกาศอย่างเปนทางการ ตอนนี้ สมาชิก เป็น 5 คน กายอง จอนยูล มินฮี โซยอง และ ฮโยอึน และ ตอนนี้ วง stellar
เปลี่ยนค่ายแล้ว เป็น The entertainment pascal .

## สมาชิก

### อดีตสมาชิก
##### สมาชิกรุ่นที่ 1

#### มินิอัลบั้ม

## ดิจิตอลซิงเกิ้ล
*[2011.08.22] Myung Wol the Spy OST Part.5 (스파이 명월)
*[2011.08.23] Rocket Girl (로켓걸)
*[2012.02.08] UFO
*[2013.07.12] Gongbuhaseyo (공부하세요; Study)
*[2014.02.11 ] 마리오네트 (Marionette)
*[ 2015.07.19 ] 떨려요 (Vibrato)
* [ 2016.01.17 ] 찔려(Sting) 
* [2016.07.18 ] Crying 
* [ 2016.08.04] Love spell
หมวดหมู่:กลุ่มดนตรีเคป็อป
หมวดหมู่:เกิร์ลกรุปเกาหลีใต้
หมวดหมู่:กลุ่มดนตรีจากโซล
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:กลุ่มดนตรีที่ก่อตั้งในปี พ.ศ. 2554
หมวดหมู่:กลุ่มดนตรีที่ยุบเลิกในปี พ.ศ. 2561
วิลเลียม เฮิร์ต

**วิลเลียม แมคคอร์ด เฮิร์ต** (; เกิด 20 มีนาคม ค.ศ. 1950 – 13 มีนาคม ค.ศ. 2022) เป็นนักแสดงชาวอเมริกัน เขาเข้าเรียนการแสดงที่โรงเรียนจูลิอาร์ดและเริ่มการแสดงบนเวทีในปี 1970 เฮิร์ตเริ่มการแสดงเรื่องแรกในภาพยนตร์จินตนิยายเรื่อง *[[Altered States]]* (1980) ในบทศาสตราจารย์เอ็ดเวิร์ด เจสซัป ซึ่งทำให้เขาได้รับการเสนอชื่อเข้าชิงรางวัลลูกโลกทองคำในสาขานักแสดงหน้าใหม่ยอดเยี่ยม จากนั้นเขารับบทบาทเป็นนักทนายความผู้ที่ต้องทนทุกข์ความทรมานกับการล่อลวงของแคทลีน เทอร์เนอร์ในภาพยนตร๋นีโอนัวร์เรื่อง *[[Body Heat]]* (1981)

ในปี 1985 เฮิร์ตกวาดรางวัลด้านการแสดงในสาขานักแสดงนำรวมทั้งรางวัลออสการ์และรางวัลแบฟตา ในบท "นักโทษเกย์" ในภาพยนตร์เรื่อง *[[Kiss of the Spider Woman (film)|Kiss of the Spider Woman]]* เขายังได้รับการเสนอชื่อเข้าชิงรางวัลออสการ์ 2 ครั้ง สำหรับการแสดงนำในภาพยนตร์เรื่อง *[[Children of a Lesser God]]* (1986) และ *[[Broadcast News (film)|Broadcast News]]* (1987) 

เขายังได้รับการเสนอชื่อเข้าชิงรางวัลออสการ์เป็นครั้งที่ 4 ในภาพยนตร์อาชญากรรม-ระทึกขวัญเรื่อง *[[A History of Violence (film)|A History of Violence]]* (2005) กำกับโดยเดวิด โครเนนเบิร์ก และมีผลงานภาพยนตร์อีกหลายเรื่องตามมา เช่น *[[จักรกลอัจฉริยะ]]* (2001), *[[The Village (2004 film)|The Village]]* (2004), *[[Syriana]]* (2005), *[[The Good Shepherd (film)|The Good Shepherd]]* (2006), *[[Mr. Brooks]]* (2007), *[[Into the Wild (film)|Into the Wild]]* (2007), *[[มนุษย์ตัวเขียวจอมพลัง]]* (2008) และ *[[จอมโจรกู้แผ่นดินเดือด]]* (2010)

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2493
หมวดหมู่:บุคคลที่เสียชีวิตในปี พ.ศ. 2565
หมวดหมู่:นักแสดงชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:เสียชีวิตจากมะเร็งต่อมลูกหมาก
โรงเรียนบ้านบึง (มนูญวิทยาคาร)

โรงเรียนบ้านบึง (มนูญวิทยาคาร) ตั้งอยู่ที่ 246 หมู่2 ถนนยุทศาสตร์ 331 ตำบลหนองอิรุณ อำเภอบ้านบึง จังหวัดชลบุรี 20220 เป็น โรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 18 เปิดสอนระดับชั้นมัธยมศึกษาตอนต้น และ ตอนปลาย แบบสหศึกษา

## ทำเนียบผู้บริหาร

อ้างอิง

## อาคารและสิ่งปลูกสร้าง
* **อาคารเรียน**
** อาคารมนูญวิทยาคาร เป็นอาคารสูง 2 ชั้น ครึ่ง แบบใหญ่พิเศษ จำนวน 9 ห้องเรียน ศูนย์คอมพิวเตอร์1และ2 รองรับนักเรียน 50คน ห้องประชาสัมพันธ์ ห้องประชุมท่านเจ้าคุณพระเขมสารโสภณ จุ100 คน ห้องเรียนอัจฉิริยะ (smart crassroom) จำนวน50 ที่นั่ง ห้องเก็บข้อสอบ ห้องกิจการนักเรียน ห้องวิชาการ ห้องธุระการ ห้องผู้อำนวยการ ห้องรองผู้อำนวยการ ห้องพัสดุ และห้องสภานักเรียน รวมทั้งหมด 22 ห้อง พร้อมโรงจอดรถชั้นล่าง
** อาคารเรียนแบบกึ่งถาวร เป็นอาคารเรียน1ชั้น มีห้องแนะแนว ห้องศิลปะ ห้องดนตรี ห้องนาฎศิลป์ ห้องพยาบาล และห้องเรียนนาฏศิล1ห้องเรียนและ ลานศิลปะ และลานแนะแนว และสหกรณ์โรงเรียน
** อาคารวิทยาศาสตร์และห้องสมุด เป็นอาคารสูง 2 ชั้น พร้อมห้องเรียนวิทยาศาสตร์จำนวน 5 ห้องเรียน ด่างล่างเป็นห้องสมุดขนาดใหญ่ และมีห้องชมรมTo Be number One และลานดนตรี
** อาคารเรียนแบบปกติ จำนวน 2ชั้น 8 ห้องเรียน ส่วนใหญ่เป็นอาคารเรียนชั้น ม.ปลาย และห้องพักครูพละศึกษา และห้องอาเซียน
** อาคารคหกรรม1 เป็นอาคารเรียนการงายอาชืพและเทคโนโลยี (งานช่าง)
** อาคารคหกรรม2 เป็นอาคารเรียนการงานอาชืพและเทคโนโลยี (การทำอาหาร) และ มีห้องเรียนเกษตรกรรม 
** อาคารพระพุทธศาสนา เป็นอาคารเรียนวิชาสังคมศึกษาศาสนาและวัฒนธรรม จุ 50คน
* สิ่งปลูกสร้าง
** หอประชุมเวฬุพงษ์ จุคนได้ประมาณ1000 คน ใช้เป็นสถานที่จัดกิจกรรมภายในโรงเรียน
** โรงอาหารโดม (ใหม่) จุคนได้ 300คน 8 ร้านค้า
** สนามบาสเกตบอลแบบมาตราฐาน ทาสี
** ถนนรอบโรงเรียน ถนนคอนกรีตเสริมเหล็ก
** คอปเปอร์เวย์เชื่อมอาคารมนูญฯและอาคารวิทยาศาสตร์
** ห้องน้ำชาย แบบส้วมมาตราฐาน 6 ห้อง
** ห้องน้ำหญิง แบบส้วมมาตราฐาน 12 ห้อง

## การก่อสร้างในอนาคต
* โดมหน้าเสาธง
* สนามกีฬาแบบมาตราฐาน
* อาคารเรียน

## การแข่งขันกีฬาภายใน (บึงมนูญเกมส์)
* สีที่มีในการแข่งขัน

 สีชมพู

 สีแดง

 สีฟ้า

 สีม่วง

## การแข่งขันทักษะฟุตบอลรายการ สพฐ.AP HONDA
รายการ สพฐ. AP HONDA จัดขึ้นเพื่อพาเด็กนักเรียนแข่งขันทักษะ ฟุตบอลเพื่อลุ้นตั๋วเครื่องบินไปยังประเทศอังกฤษ เพื่อฝึกซ้อมกับสโมสรแมนเชสเตอร์ยูไนเต็ต

## ดูเพิ่ม
* โรงเรียนวัดเขาไผ่ (เชี่ยววิทยาคุณ)
* รายชื่อโรงเรียนในจังหวัดชลบุรี

## อ้างอิง
เมอร์คิวรีเซเวน

thumb|200px|สมาชิกแถวหลัง: อะลัน เช็พเพิร์ด, กัส กริสสัม, กอร์ดอน คูเปอร์ แถวหน้า: วอลลี ชีร์รา, เดก สเลย์ตัน, จอห์น เกลนน์, สกอตต์ คาร์เพนเตอร์
**เมอร์คิวรีเซเวน** () เป็นกลุ่มนักบินอวกาศโครงการเมอร์คิวรีเจ็ดคนที่นาซาประกาศเมื่อวันที่ 9 เมษายน ค.ศ. 1959 นอกจากนี้ยังเรียกว่า **ออริจินัลเซเวน** (Original Seven, เจ็ดคนแรก) หรือแอสโตรนอทกรุ๊ป 1 (Astronaut Group 1, นักบินอวกาศกลุ่ม 1) พวกเขาขับเที่ยวบินอวกาศที่มีคนขับของโครงการเมอร์คิวรีตั้งแต่เดือนพฤษภาคม ค.ศ. 1961 ถึงพฤษภาคม ค.ศ. 1963 นักบินอวกาศทั้งเจ็ด ได้แก่ สกอต คาร์เพนเตอร์, กอร์ดอน คูเปอร์, จอห์น เกลน, กัส กริสซอม, วัลลี เชียร์รา, อลัน เชพเพิร์ด​ และเดก สเลย์ตัน 

สมาชิกกลุ่มขับยานอวกาศโคจรมีคนขับของนาซาแล้วทุกชั้นในคริสต์ศตวรรษที่ 20 ได้แก่ เมอร์คิวรี เจมินี อะพอลโลและกระสวยอวกาศ ในบรรดาเจ็ดคน มีเพียงจอห์น เกลนที่ชราที่สุดที่ยังมีชีวิตอยู่ ต่อมาเขาเป็นสมาชิกวุฒิสภาสหรัฐ และขับกระสวยอวกาศอีก 36 ปีต่อมา เป็นบุคคลอายุมากที่สุดที่บินในอวกาศ กัส กริสซอมเสียชีวิตใน ค.ศ. 1967 ในเหตุเพลิงไหม้อะพอลโล 1 ที่เหลือมีชีวิตหลังเกษียณจากราชการ

หมวดหมู่:นักบินอวกาศนาซา
หมวดหมู่:โครงการเมอร์คิวรี
หมวดหมู่:เมอร์คิวรีเซเวน
หมวดหมู่:นักบินอวกาศชาวอเมริกัน
วอลเลซ บีรี

**วอลเลซ ฟิตซ์เจอรัลด์ บีรี** (; 1 เมษายน ค.ศ. 1885 – 15 เมษายน ค.ศ. 1949) เป็นนักแสดงชาวอเมริกัน เขาเป็นที่รู้จักอย่างดีในภาพยนตร์เรื่อง *[[Min and Bill]]* (1930) ที่แสดงคู่กับ มารี เดรสส์เลอร์, เป็น ลอง จอห์น ซิลเวอร์ ในภาพยนตร์เรื่อง *[[Treasure Island]]* (1934), ปันโช บียา ในภาพยนตร์เรื่อง *[[Viva Villa!]]* (1934) และการแสดงของเขาในภาพยนตร์เรื่อง *[[The Champ (1931 film)|The Champ]]* ยังทำให้เขาได้รับรางวัลออสการ์ สาขานักแสดงนำชายยอดเยี่ยม บีรีปรากฏในภาพยนตร์กว่า 250 เรื่อง ระหว่างปี 1913–1949 เขาเซ็นสัญญากับเมโทร-โกลด์วิน-เมเยอร์ จากข้อมูลที่ระบุในปี 1932 เขาได้รับเงิน $1 ซึ่งมากกว่านักแสดงใด ๆ ในสตูดิโอ ทำให้เขาเป็นกลายเป็นนักแสดงที่ได้รับค่าตอบแทนสูงที่สุดในโลก เขาเป็นพี่ชายของนักแสดง โนอาห์ บีรี ซีเนียร์ และลุงของเขา โนอาห์ บีรี จูเนียร์ เป็นนักแสดงด้วยเช่นกัน

บีรีมีชื่อบนดวงดาวในฮอลลีวูดวอล์กออฟเฟม เป็นดวงดาวสำหรับภาพยนตร์ใน ค.ศ. 1960 อยู่ที่ 7001 ฮอลลีวูดบูเลวาร์ด

## อ้างอิง

### บรรณานุกรม
* Wise, James. *Stars in Blue: Movie Actors in America's Sea Services*. Annapolis, MD: Naval Institute Press, 1997.  ISBN 1557509379 

## แหล่งข้อมูลอื่น

*
*ภาพถ่ายของวอลเลซ บีรี

หมวดหมู่:บุคคลที่เกิดในปี พ.ศ. 2428
หมวดหมู่:บุคคลที่เสียชีวิตในปี พ.ศ. 2492
หมวดหมู่:นักแสดงชายชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงนำชายยอดเยี่ยม รางวัลออสการ์
ธรรมเนียมพระยศและบรรดาศักดิ์ในราชวงศ์โชซ็อน

ในช่วงสมัยราชวงศ์โชซ็อนพระอิสริยยศและฐานันดรศักดิ์ของพระบรมวงศานุวงศ์และราชทินนาม (บรรดาศักดิ์) เป็นที่ใช้กันอย่างแพร่หลายและมีความซับซ้อน พระบรมราชอิสริยยศของพระมหากษัตริย์เรียกว่า *วัง* () จนถึงสมัยพระเจ้าโกจงได้เปลี่ยนเป็น *ฮวังเจ* () หรือจักรพรรดิ ซึ่งโดยปกติแล้วจักรพรรดิจีนเท่านั้นที่มีสิทธิใช้พระบรมราชอิสริยยศนี้ ยศแบบทางการจะมีตำแหน่งอยู่ด้วย โดยจะเป็นการบอกถึงตำแหน่งของบุคคลนั้น ๆ

## พระบรมวงศานุวงศ์

### การเฉลิมพระนาม
เมื่อเจ้าชายเสวยราชสมบัติเป็นพระเจ้าแผ่นดิน จะไม่มีการกล่าวพระนามและใช้คำแทนเมื่อกล่าวถึงพระองค์โดยตรง เมื่อพระเจ้าแผ่นดินเสด็จสวรรคต พระองค์จะได้รับการเฉลิมพระปรมาภิไธยหลายครั้ง หนึ่งในนั้นคือ พระอารามนาม () พระมหากษัตริย์โชซ็อนจะเฉลิมพระนามถวายแด่พระป้ายของพระบูรพมหากษัตริย์ที่ประดิษฐานอยู่ที่ศาลเจ้าชงมโย ซึ่งเป็นพระนามที่นักประวัติศาสตร์ใช้กล่าวถึงพระมหากษัตริย์โชซ็อนหลายพระองค์ *มโยโฮ* จะลงท้ายพระนามด้วย *โจ* () หรือ *จง* () ส่วนพยางค์ด้านหน้าของพระปรมาภิไธยจะเป็นคำวิเศษณ์อันเหมาะสมกับองค์พระเจ้าแผ่นดินพระองค์นั้นๆ อีกพระนามหนึ่งคือ พระราชสมัญญานาม () หรือ พระบรมปัจฉามรณนาม เป็นพระปรมาภิไธยแบบยาว ประกอบขึ้นจากคำวิเศษณ์อันสื่อถึงรัชสมัย ตัวอย่างเช่น พระเจ้าคย็องจงทรงได้รับการถวายพระราชสมัญญานามว่า พระเจ้าท็อกมุน อิกมู ซุนอิน ซ็อนฮโย มหาราช () ในขณะที่ทรงได้รับการถวายพระอารามนามว่า พระเจ้าคย็องจง ()

### รูปแบบพระอิสริยยศ
รูปแบบการกราบบังคมทูลประกอบด้วย ชื่อพระอิสริยยศและคำลงท้ายในการทูล ตัวอย่างเช่น

* *ชูซัง ช็อนฮา* (주상 전하; สมเด็จพระเจ้าแผ่นดิน)
* *ชุงจ็อน มามา* (중전 마마; สมเด็จพระราชินี)
* *เซจา ชอฮา* (세자 저하; สมเด็จพระบรมโอรสาธิราช เจ้าฟ้าชาย มกุฎราชกุมาร)
* *วังจา อากีซี* [ขณะทรงพระเยาว์] (왕자 아기씨; สมเด็จพระเจ้าลูกยาเธอ เจ้าฟ้าชายพระองค์น้อย) *และ แทกุน ชากา/แทกัม* (대군 자가/대감; สมเด็จพระเจ้าลูกยาเธอ เจ้าฟ้าชาย)
* *คงจู อากีซี* [ขณะทรงพระเยาว์] (공주 아기씨; สมเด็จพระเจ้าลูกเธอ เจ้าฟ้าหญิงพระองค์น้อย) และ คงจู มามา [เมื่อเจริญพระชนม์] (공주 마마; สมเด็จพระเจ้าลูกเธอ เจ้าฟ้าหญิง)

### พระมเหสีและพระสนม
พระมเหสีและพระสนมในสมเด็จพระเจ้าแผ่นดิน () มีลำดับตามยศและตำแหน่งที่พวกเขาเป็นยศมาพร้อมกับตำแหน่ง *มามา* () 

อันดับเริ่มจากพระอัครมเหสี:

## ราชสำนัก
link=https://en.wikipedia.org/wiki/File:Seoul-Gyeongbokgung-Chinjamrye-01.jpg|thumb|250x250px|ซังกุง (นางกำนัล)

## อ้างอิง

หมวดหมู่:ราชวงศ์โชซ็อน
หมวดหมู่:ฐานันดรศักดิ์
หมวดหมู่:บรรดาศักดิ์เกาหลี
ไซโคลคอนเวอร์เตอร์

**ไซโคลคอนเวอร์เตอร์** (cycloconverter (CCV)) เป็นตัวแปลง รูปคลื่น AC ที่มีความถี่คงที่และแรงดันคงที่ ให้เป็นรูปคลื่น AC อื่นที่มีความถี่ต่ำกว่าโดยการสังเคราะห์รูปคลื่นที่ขาออก จากเศษส่วนของแหล่งจ่าย AC โดยไม่ต้องมีการเชื่อมโยงกับไฟ DC ในช่วงกลาง ( และ ) CCV มีสองชนิดหลักได้แก่ชนิดกระแสไหลเวียนและชนิดโหมดปิดกั้น ผลิตภัณฑ์กำลังสูงในทางพานิชย์ส่วนใหญ่เป็นชนิดโหมดปิดกั้น

## ลักษณะเฉพาะ

ขณะที่อุปกรณ์สวิตช์ที่ใช้ SCR แบบควบคุมด้วยเฟสสามารถนำมาใช้ตลอดช่วงกำลังของ CCV, CCV แบบ ไตรแอค ต้นทุนต่ำพลังงานต่ำก็ถูกสงวนไว้สำหรับการใช้ในงานที่มีโหลดแบบความต้านทาน ทั้งแอมพลิจูดและความถี่ของแรงดันขาออกของตัวแปลงมีการเปลี่ยนแปลง อัตราส่วนของความถี่ที่ขาออกต่อขาเข้าของ CCV แบบสามเฟสจะต้องน้อยกว่าประมาณหนึ่งส่วนสามสำหรับ CCV โหมดกระแสไหลเวียนหรือครึ่งหนึ่งสำหรับ CCV โหมดปิดกั้น คุณภาพของรูปคลื่นที่ขาออกจะดีขึ้นเมื่อ *พัลส์นัมเบอร์* ของ วงจรสะพาน ที่ใช้อุปกรณ์สวิตช์ () ในรูปแบบการทำงานแบบเลื่อนเฟส () ในขาเข้าของ CCV มีค่าเพิ่มขึ้น โดยทั่วไป CCV สามารถมี configuration ที่มีอัตราส่วนขาเข้าต่อขาออก เป็น 1 เฟส/1 เฟส, 3 เฟส/1 เฟสและ 3 เฟส/3 เฟส แต่ที่ใช้งานมากที่สุดเป็นแบบ 3 เฟส/3 เฟส

## อ้างอิง

หมวดหมู่:วงจรอิเล็กทรอนิกส์
หมวดหมู่:ตัวแปลงไฟ AC เป็น AC
หมวดหมู่:การควบคุมมอเตอร์ไฟฟ้า
หมวดหมู่:ส่วนประกอบของระบบไฟฟ้า
รักนิรันดร์ หมวดรันสารคาม

**รักนิรันดร์ หมวดรันสารคาม** มีชื่อจริงว่า **นิรันดร ธาดา**  ()  เกิดเมื่อวันที่ 28 มิถุนายน พ.ศ. 2535 ที่ อำเภอภูผาม่าน จังหวัดขอนแก่น 

รักนิรันดร์เคยเป็นนักมวยไทยมาก่อนในสังกัดค่ายมวยดาบรันสารคามของ ร้อยตำรวจโท นิรันดร์ ยศพล ประธานชมรมมวยสยามภาคอีสาน ชกมวยไทยมาแล้วร้อยกว่าครั้ง เคยมีชื่อเข้าร่วมชกในมวยรอบปูนเสือมวยไทยพันธุ์แท้ครั้งที่ 14 ของสนามมวยช่อง 7 สี  เคยชกมวยสากลสมัครเล่นมาก่อนโดยเคยคว้าเหรียญทองการแขังขันกีฬาแห่งชาติ เมื่อปี พ.ศ. 2555 ก่อนจะมาชกมวยสากลอาชีพโดยการจัดของทีมงานวันทรงชัย ชกชนะรวดต่อเนื่อง 10 ครั้ง โดยสามารถชนะน็อคได้ถึง 7 ครั้ง ชนะคะแนนอีก 3 ครั้ง 

เมื่อชกชนะต่อเนื่อง ทีมงานวันทรงชัยจึงผลักดันให้ขึ้นชิงแชมป์ทันที โดยเริ่มจากแชมป์เฉพาะกาล WBO Asia Pacific รุ่นซูเปอร์ฟลายเวท โดยสามารถเอาชนะคะแนนนักมวยชาวแทนซาเนียไปได้ ที่จังหวัดมหาสารคาม

## เกียรติประวัติ
* เหรียญทองกีฬาแห่งชาติ พ.ศ. 2555
* แชมป์เฉพาะกาล WBO Asia Pacific รุ่นซูเปอร์ฟลายเวท
** ชิง 1 เมษายน พ.ศ. 2559 ชนะคะแนน ฮาชิมู ซูเบรี () ที่วัดป่าวังน้ำเย็น ตำบลเกิ้ง อำเภอเมืองมหาสารคาม จังหวัดมหาสารคาม
** ป้องกันตำแหน่ง 28 ตุลาคม พ.ศ. 2559 แพ้คะแนนทางเทคนิค (ยก 9) โชตะ คะวะกุชิ () ที่บารังเกย์บูลัวโคเวอร์เรดคอร์ท คากายันซิตี ประเทศฟิลิปปินส์

## อ้างอิง
	
* สถิติการชก

หมวดหมู่:นักมวยจากจังหวัดขอนแก่น
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยสากลสมัครเล่นชาวไทย
หมวดหมู่:นักมวยไทยชาวไทย
หมวดหมู่:แชมป์ WBO เอเชีย
วงจรสะพาน

**วงจรสะพาน** () เป็นประเภทหนึ่งของวงจรไฟฟ้า ในวงจรนี้จะมีสองสาขาที่อยู่ในแนวขนานกัน โดยมีสาขาที่สามเป็น "สะพาน" ที่เชื่อมต่อระหว่างสองสาขาแรกที่จุดกลางระหว่างสองสาขานั้น แต่เดิมสะพานถูกพัฒนาขึ้นมาเพื่อวัตถุประสงค์ในการตรวจวัดในห้องปฏิบัติการ และหนึ่งในจุดเชื่อมกลางสะพานมักจะปรับได้เมื่อนำมาใช้ในงานดังกล่าว วงจรสะพานในขณะนี้สามารถพบได้ในการใช้งานมากมาย ทั้งเชิงเส้นและไม่เชิงเส้น รวมทั้งใน เครื่องมือวัด, การกรอง และ การแปลงพลังงานไฟฟ้า

thumb|right|แผนผังของสะพานแบบ Wheatstone

วงจรสะพานที่รู้จักกันดีที่สุด สะพานแบบ Wheatstone ถูกคิดค้นโดย ซามูเอล ฮันเตอร์ คริสตี้ และทำให้เป็นที่นิยมโดย ชาลส์ วีทสโตน มันถูกใช้สำหรับวัด ความต้านทาน มันถูกสร้างขึ้นมาจากตัวต้านทานสี่ตัว มีสองตัวที่รู้ค่าเป็น R1 และ R3 (ดูภาพ) Rx เป็นความต้านทานที่ต้องการรู้ค่า และ R2 สามารถปรับค่าได้และผ่านการสอบเทียบแล้ว สองจุดที่อยู่ตรงข้ามกันในแนวดิ่งจะเชื่อมต่อเข้ากับแหล่งที่มาของกระแสไฟฟ้า เช่นแบตเตอรี่ และมี มิเตอร์แรงดัน เชื่อมต่อคร่อมอีกสองจุดในแนวนอน R2 จะถูกปรับจนกระทั่งมิเตอร์อ่านค่าที่ศูนย์ ดังนั้นหมายความว่าอัตราส่วนระหว่าง R2 ต่อ R1 จะมีค่าเท่ากับอัตราส่วนระหว่าง Rx ต่อ R3 ดังนั้นค่าของ Rx จึงสามารถคำนวณได้

สะพานแบบ Wheatstone ยังถูกทำให้เป็นสากลเพื่อวัด อิมพีแดนซ์ ในวงจร AC และเพื่อวัดค่าความต้านทาน, ค่าการเหนี่ยวนำ, ค่าความจุ และ ปัจจัยการกระจายพลังงาน ได้แยกต่างหาก การจัดเรียงชิ้นส่วนในรูปแบบอื่น ๆ ที่รู้จักกัน ได้แก่ สะพานแบบ Wien สะพานแบบแมกซ์เวลล์ และ สะพานแบบ Heaviside วงจรทั้งหมดนี้จะขึ้นอยู่บนหลักการเดียวกันซึ่งก็คือเพื่อเปรียบเทียบขาออกของสอง โปเทนฉิโอมิเตอร์ ที่ใช่แหล่งจ่ายไฟร่วมกัน

ในการออกแบบแหล่งจ่ายไฟ วงจรสะพานหรือ วงจรเรียงกระแสแบบสะพาน () เป็นจัดเรียงของ ไดโอด หรืออุปกรณ์ที่คล้ายกันจะถูกใช้ในการทำให้กระแสไฟฟ้าไหลในทิศทางเดียว ซึ่งก็คือการแปลงจากไฟฟ้าที่ไม่รู้จักขั้วหรือไฟฟ้าสลับให้เป็นกระแสตรงที่รู้จักกันขั้ว

ใน ตัวควบคุมมอเตอร์ บางตัว สะพานแบบ H จะถูกใช้ในการควบคุมทิศทางการหมุนของมอเตอร์

## อ้างอิง
ทะแกล้ว ศุษิลวรณ์

พลอากาศเอก **ทะแกล้ว ศุษิลวรณ์** (19 ตุลาคม พ.ศ. 2467 – 18 มีนาคม 2526) อดีต ผู้บัญชาการทหารอากาศ คนที่ 9 ดำรงตำแหน่งช่วงระหว่างปี พ.ศ. 2522 – พ.ศ. 2526

## ประวัติส่วนตัว
พล.อ.อ. ทะแกล้ว เกิดเมื่อวันที่ 19 ตุลาคม พ.ศ. 2467 จบการศึกษาระดับชั้นมัธยมศึกษาจากโรงเรียนมัธยมวัดเทพศิรินทร์ โรงเรียนเตรียมทหารบก โรงเรียนการบิน โรงเรียนเสนาธิการทหารอากาศ และวิทยาลัยป้องกันราชอาณาจักร 

พล.อ.อ. ทะแกล้วเริ่มรับราชการในยศ "ร้อยตรี" เมื่อปี พ.ศ. 2489 ก่อนจะโอนย้ายมารับราชการที่ กองทัพอากาศ ในยศ "เรืออากาศโท" ในปี พ.ศ. 2491 และได้เจริญก้าวหน้าในหน้าที่ราชการเรื่อยมาจนกระทั่งได้รับแต่งตั้งให้ดำรงตำแหน่งผู้ช่วยทูตทหารอากาศประจำสถานเอกอัครราชทูตไทยประจำ กรุงวอชิงตัน ดีซี ต่อมาได้ดำรงตำแหน่งเจ้ากรมยุทธศึกษาทหารอากาศและได้ดำรงตำแหน่งเสนาธิการทหารอากาศพร้อมกับรับพระราชทานยศ "พลอากาศเอก" เมื่อวันที่ 1 ตุลาคม พ.ศ. 2521 

จนกระทั่งในวันที่ 1 ตุลาคม พ.ศ. 2522 พล.อ.อ. ทะแกล้ว จึงได้ขึ้นดำรงตำแหน่งผู้บัญชาการทหารอากาศ สืบต่อจาก พล.อ.อ. พะเนียง กานตรัตน์ ที่เกษียณอายุราชการแต่ดำรงตำแหน่งได้เพียง 2 ปีก็ถึงแก่อสัญกรรมเมื่อปี พ.ศ. 2525 ที่ ประเทศมาเลเซีย โดย พล.อ.อ. ประพันธ์ ธูปะเตมีย์ ขึ้นมาดำรงตำแหน่งแทน

## เครื่องราชอิสริยาภรณ์

* พ.ศ. 2500 – 80px เหรียญงานฉลอง 25 พุทธศตวรรษ

## อ้างอิง

หมวดหมู่:ผู้บัญชาการทหารอากาศไทย
หมวดหมู่:ทหารอากาศชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนเสนาธิการทหารอากาศ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรมาลา
ธีระศักดิ์ โพธิ์อ้น

**ธีระศักดิ์ โพธิ์อ้น** (เกิดเมื่อวันที่ 18 พฤษภาคม พ.ศ. 2521) ผู้ฝึกสอนชาวไทย ปัจจุบันเป็นหัวหน้าผู้ฝึกสอนของขอนแก่น ยูไนเต็ด ในไทยลีก 2 

เขาเป็นอดีตนักฟุตบอลจากโรงเรียนกรุงเทพคริสเตียนวิทยาลัย และเคยเล่นให้กับทีมชาติไทยในการแข่งขัน ฟุตบอลโลกเยาวชนอายุไม่เกิน 17 ปี 1997 ที่ประเทศอียิปต์

## การแข่งขันระดับชาติ

* ฟุตบอลเอเชียเยาวชนอายุไม่เกิน 16 ปี (2539) ;รองชนะเลิศ
* ฟุตบอลโลกเยาวชนอายุไม่เกิน 17 ปี 1997 (2540) ;รอบแบ่งกลุ่ม

## ประวัติ

### ผู้เล่น
* ไทยแลนด์พรีเมียร์ลีก 2546/47 ชนะเลิศกับ สโมสรฟุตบอลธนาคารกรุงไทย
* ไทยแลนด์พรีเมียร์ลีก 2550 ชนะเลิศกับ สโมสรฟุตบอลชลบุรี 
* ฟุตบอลถ้วยพระราชทาน ก 2550 ชนะเลิศกับ สโมสรฟุตบอลชลบุรี 
* ฟุตบอลถ้วยพระราชทาน ก 2551 ชนะเลิศกับ สโมสรฟุตบอลชลบุรี 

### ผู้ฝึกสอน
* ไทยลีก 2 ฤดูกาล 2561 ชนะเลิศกับ สโมสรฟุตบอลพีทีที ระยอง
* ไทยลีก 2 ฤดูกาล 2566/67 ชนะเลิศกับ นครราชสีมา มาสด้า

## อ้างอิง

หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากจังหวัดชลบุรี
หมวดหมู่:นักฟุตบอลชายชาวไทย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลธนาคารกสิกรไทย
หมวดหมู่:ผู้เล่นสโมสรฟุตบอลเซิมบาวังเรนเจอส์
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลจันทบุรี
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:กองกลางฟุตบอล
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมฟุตบอลในไทยลีก 2
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมสโมสรฟุตบอลเชียงราย ยูไนเต็ด
หมวดหมู่:ผู้จัดการทีมสโมสรฟุตบอลพีทีที ระยอง
หมวดหมู่:ผู้จัดการทีมสโมสรฟุตบอลนครราชสีมา มาสด้า
หมวดหมู่:ผู้จัดการทีมสโมสรฟุตบอลประจวบ
หมวดหมู่:ผู้จัดการทีมสโมสรฟุตบอลขอนแก่น ยูไนเต็ด
อิสระ ศรีทะโร

**อิสระ ศรีทะโร** (เกิดเมื่อวันที่ 18 มกราคม พ.ศ. 2523) เป็นผู้ฝึกสอนชาวไทย

## อาชีพผู้ฝึกสอน
ในเดือนพฤศจิกายน พ.ศ. 2555 เขาได้เริ่มทำงานเป็นผู้ฝึกสอนให้กับ ชัยนาท ฮอร์นบิล ในไทยลีก

## ประวัติการทำงาน
### หัวหน้าผู้ฝึกสอน
; ชัยนาท ฮอร์นบิล
* 2012 : อันดับ 14
* 2013 : อันดับ 10
* 2014 : อันดับ 14
* 2015 : อันดับ 12 (เลก2)
* 2016 : อันดับ 17
; ทีมชาติไทย รุ่นอายุไม่เกิน 19 ปี
* ฟุตบอลเอเชียเยาวชนอายุไม่เกิน 19 ปี 2018 : รอบ 8 ทีม

; ทีมชาติไทย ชุดใหญ่ (2019-2021)
* ผู้ช่วยผู้ฝึกสอนของ อากิระ นิชิโนะ
; ทีมชาติไทย รุ่นอายุไม่เกิน 23 ปี
* ผู้ช่วยผู้ฝึกสอนของ อากิระ นิชิโนะ

; ทีมชาติไทย รุ่นอายุไม่เกิน 23 ปี
* เอเชียนคัพ รุ่นอายุไม่เกิน 23 ปี 2024 รอบสุดท้าย : รอบแรก
* เอเชียนเกมส์ 2023 : รอบ 16 ทีม

## เกียรติประวัติ
### หัวหน้าผู้ฝึกสอน
; บุรีรัมย์ ยูไนเต็ด บี
* โค้กคัพ 2017 : ชนะเลิศ

; ทีมชาติไทย รุ่นอายุไม่เกิน 19 ปี
* ฟุตบอลอาเซียนชิงแชมป์เยาวชนอายุไม่เกิน 19 ปี 2018 : อันดับ 4

; พีที ประจวบ
* ไทยลีกคัพ รองชนะเลิศ : 2564–65

; ทีมชาติไทย รุ่นอายุไม่เกิน 23 ปี
* โดฮาคัพ : อันดับที่ 4
* ซีเกมส์ 2023 : รองชนะเลิศ
* ฟุตบอลอาเซียนชิงแชมป์เยาวชนอายุไม่เกิน 23 ปี : อันดับ 3

## อ้างอิง

หมวดหมู่:กองกลางฟุตบอล
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมสโมสรฟุตบอลชัยนาท ฮอร์นบิล
หมวดหมู่:ผู้จัดการทีมสโมสรฟุตบอลอาร์มี่ ยูไนเต็ด
หมวดหมู่:ผู้จัดการทีมสโมสรฟุตบอลประจวบ
หมวดหมู่:ผู้จัดการทีมสโมสรฟุตบอลสุพรรณบุรี
โคอิจิ ซูงิยามะ (นักฟุตบอล)

**โคอิจิ ซูงิยามะ** (; เกิด 27 ตุลาคม พ.ศ. 2514) เป็นอดีตนักฟุตบอลชาวญี่ปุ่น

เขาได้ลงเล่นให้กับสโมสรในเจลีก 3 สโมสรเป็นเวลา 10 ปี ซึ่งเขาเลิกเล่นเมื่อปี พ.ศ. 2547 หลังจากนั้น ซูงิยามะก็ได้เข้ารับตำแหน่งเป็นผู้จัดการทีมชุดเยาวชนของอูราวะ เรดไดมอนส์ ตั้งแต่ปี พ.ศ. 2547–2552 หลังจากนั้นได้เป็นหัวหน้าผู้ฝึกสอนให้กับอัลบิเร็กซ์ นีงาตะ สิงคโปร์ ตั้งแต่ พ.ศ. 2553–2556 ซึ่งเขาเคยได้รางวัลผู้ฝึกสอนยอดเยี่ยมแห่งปี 2011 ของเอสลีก อีกด้วย ต่อมาในปี พ.ศ. 2557 ก็ได้เป็นผู้ฝึกสอนให้กับสโมสรฟุตบอลพระนครศรีอยุธยา ในไทยลีกดิวิชั่น 1 และเคยเป็นผู้จัดการทีมของสโมสรฟุตบอลบีบีซียู

## สถิติการลงเล่น

## อ้างอิง

## แหล่งข้อมูลอื่น
* 
* Profile ที่ Blaublitz Akita

หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:บุคคลจากโอซากะ
หมวดหมู่:นักฟุตบอลชาวญี่ปุ่น
หมวดหมู่:กองหลังฟุตบอล
หมวดหมู่:ผู้จัดการทีมฟุตบอลชาวญี่ปุ่น
หมวดหมู่:ผู้เล่นอูราวะ เรดไดมอนส์
หมวดหมู่:ผู้เล่นโตเกียว เวร์ดี
หมวดหมู่:ผู้เล่นอัลบิเร็กซ์ นีงาตะ
หมวดหมู่:ผู้จัดการทีมสโมสรฟุตบอลบางปะอิน อยุธยา
หมวดหมู่:ผู้จัดการทีมสโมสรฟุตบอลบีบีซียู
หมวดหมู่:ผู้จัดการทีมสโมสรฟุตบอลชัยนาท ฮอร์นบิล
หมวดหมู่:ชาวญี่ปุ่นในประเทศไทย
เป็นเพราะฝน

**"เป็นเพราะฝน (Teardrops)"** เป็นซิงเกิลของวงโพลีแคต ในปี พ.ศ. 2559 จากอัลบั้ม 80 KISSES ประพันธ์เนื้อร้อง-ทำนองและเรียบเรียงโดย รัตน จันทร์ประสิทธิ์ ออกจำหน่ายและมิวสิกวิดีโอเผยแพร่ในวันที่ 29 มีนาคม พ.ศ. 2559 สังกัดค่ายเพลงสมอลล์รูม

เป็นเพลงที่เล่าถึงเรื่องราวความเสียใจ กับความทรมานที่สงสัยในความสัมพันธ์ครั้งนี้ ว่าจบลงจริง ๆ แล้วหรือยัง อยู่กับความหวังที่ได้แต่ขอให้มันไม่ใช่เรื่องจริง โดยใช้สำนวนเพลงเปรียบเปรยฝนกับน้ำตา ได้แต่ภาวนาให้ความเปียกปอนครั้งนี้ เป็นเพราะฝน ซึ่งเพลงนี้จะทำให้ฟ้าของเราหม่นเสมอ ไม่ว่าอากาศตอนนี้จะสดใสแค่ไหนก็ตาม

## การตอบรับ
เพลง **เป็นเพราะฝน (Teardrops)** ติดอันดับสูงสุด 3 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 2 เมษายน พ.ศ. 2559 ที่มีคนดาวน์โหลดมากที่สุด
; ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:ซิงเกิลในสังกัดสมอลล์รูม
อะยี

**นิกายอะยี** (, ) หรือ **ศาสนาพุทธแบบอะยี** () เป็นนิกายหนึ่งที่เคยปฏิบัติในประเทศพม่าก่อนที่พระเจ้าอโนรธามังช่อจะทรงปฏิรูปศาสนาพุทธในพุกามเป็นพุทธนิกายเถรวาท ช่วงศตวรรษที่ 11

## ประวัติ
นิกายอะยีเกิดขึ้นช่วงศตวรรษที่ 7 จากการติดต่อค้าขายกับอินเดียหรือทิเบต วัตรปฏิบัติส่วนใหญ่ใกล้เคียงกับลัทธิตันตระ มีการบูชานะ การนับถือนาค การใช้เวทมนตร์ และรับอิทธิพลศาสนาฮินดูอย่างสูง นักบวชครองจีวรสีน้ำตาลเข้มและสวมหมวกทรงกรวย และจะทำหน้าที่เป็นแม่งานในการบูชานะด้วยการบูชายันต์สัตว์นับร้อย

นักวิชาการบางคนอ้างว่านิกายอะยีมีความสัมพันธ์กับศาสนาพุทธในอาณาจักรน่านเจ้าและต้าหลี่ที่ปัจจุบันเป็นส่วนหนึ่งของมณฑลยูนนาน ประเทศจีน ขณะที่นักประวัติศาสตร์คนอื่น ๆ เป็นต้นว่าต้านทู่น (Than Tun) อธิบายว่านิกายอะยีคือพระอรัญวาสีที่มีวัตรปฏิบัติต่างจากภิกษุนิกายเถรวาทโดยเฉพาะด้านวินัยสงฆ์ ที่นักบวชนิกายอะยีสามารถฉันน้ำจัณฑ์ เสพสังวาส และฉันหลังเที่ยงได้ ซึ่งในรัชกาลพระเจ้าอโนรธาทรงปฏิรูปพระศาสนาให้นิกายเถรวาทเป็นศาสนาประจำรัฐตามคำแนะนำของภิกษุมอญนามว่าพระชินอรหันต์ (Shin Arahan) กอรปกับทรงไม่พอพระทัยที่นักบวชอะยีประพฤติตนไม่เหมาะควรให้เลื่อมใส กระนั้นพระเจ้าอโนรธาก็ยังสนับสนุนการนับถือนิกายมหายานดังเดิม ดังปรากฏในเหรียญเงินประจำรัชกาลที่ใช้ภาษาสันสกฤตมากกว่าบาลี

## อ้างอิง

หมวดหมู่:ศาสนาพุทธในประเทศพม่า
หมวดหมู่:ประวัติศาสตร์ศาสนาพุทธ
หมวดหมู่:นิกายในศาสนาพุทธมหายาน
หมวดหมู่:วัชรยาน
สงครามสันนิบาตดีเลียน

**สงครามสันนิบาตดีเลียน** เป็นชุดการทัพระหว่างสันนิบาตดีเลียนของเอเธนส์กับจักรวรรดิอะคีเมนิด (เปอร์เซีย) เกิดขึ้นระหว่างปีที่ 477–449 ก่อนคริสตกาล หลังพันธมิตรชาวกรีกนำโดยสปาร์ตาและเอเธนส์ชนะทัพเปอร์เซียที่บุกมาอีกครั้งในปีที่ 480 ก่อนคริสตกาลและขับไล่ทหารเปอร์เซียออกจากเธรซ สปาร์ตาตัดสินใจที่จะยุติการทำสงคราม ในขณะที่เอเธนส์และนครรัฐอื่น ๆ รวมตัวกันในชื่อ "สันนิบาตดีเลียน" 30 ปีต่อมา เอเธนส์ขึ้นเป็นผู้นำและเปลี่ยนสันนิบาตให้กลายเป็นจักรวรรดิเอเธนส์ ช่วงทศวรรษที่ 470 ปีก่อนคริสตกาล สันนิบาตดีเลียนทำสงครามในเธรซและภูมิภาคเอเจียนเพื่อขจัดอิทธิพลของเปอร์เซีย แม่ทัพไซมอนนำทัพในเอเชียน้อยและได้รับชนะในยุทธการที่ยูรีมีดอน ชัยชนะครั้งนี้ทำให้ฝ่ายเปอร์เซียตกเป็นรอง

ปลายทศวรรษที่ 460 ปีก่อนคริสตกาล เอเธนส์สนับสนุนการกบฏในอียิปต์ ปฏิบัติการในช่วงแรกประสบความสำเร็จ แต่การล้อมเมืองเมมฟิสนานกว่า 3 ปี ทำให้เปอร์เซียมีโอกาสโจมตีกลับ ทัพเอเธนส์ต้านทานได้นาน 18 เดือนก่อนจะพ่ายแพ้ ความพ่ายแพ้ในครั้งนี้กับสงครามที่ดำเนินอยู่ในกรีซทำให้เอเธนส์ต้องพักการรบกับเปอร์เซีย ในปีที่ 451 ก่อนคริสตกาล มีการสงบศึกในกรีซ แม่ทัพไซมอนยกทัพจึงไปที่ไซปรัสแต่เสียชีวิตในเวลาต่อมา ทัพเอเธนส์ตัดสินใจถอนทัพกลับ ยุทธการที่ซาลามิสอินไซปรัสเป็นยุทธการครั้งสุดท้ายระหว่างกรีซและเปอร์เซีย หลักฐานทางประวัติศาสตร์บางแห่งกล่าวว่าสนธิสัญญาสันติภาพคัลลิอัสในปีที่ 449 ก่อนคริสตกาลเป็นจุดสิ้นสุดของสงครามกรีก-เปอร์เซีย

## อ้างอิง

## แหล่งข้อมูลอื่น
* 

หมวดหมู่:สงคราม
หมวดหมู่:สงครามสมัยโบราณ
หมวดหมู่:สงครามเกี่ยวข้องกับกรีซ
หมวดหมู่:สงครามเกี่ยวข้องกับทวีปยุโรป
หมวดหมู่:ประวัติศาสตร์ยุโรป
มันเป็นใคร

**"มันเป็นใคร (Alright)"** เป็นซิงเกิลของวงโพลีแคต ในปี พ.ศ. 2558 จากอัลบั้ม 80 KISSES ประพันธ์เนื้อร้อง-ทำนองและเรียบเรียงโดย รัตน จันทร์ประสิทธิ์ ออกจำหน่ายและมิวสิกวิดีโอเผยแพร่ในวันที่ 11 พฤศจิกายน พ.ศ. 2558 สังกัดค่ายเพลงสมอลล์รูม

ในส่วนของมิวสิควิดีโอเพลง  “มันเป็นใคร” (Alright)  กำกับโดยพี่รุ่ง บอสใหญ่ของค่าย เป็นผู้ควบคุมทั้งภาพและเสียง เฟ้นหาสถานที่ในการถ่ายทำ ให้ตอบโจทย์กับแนวเพลง 80’ ได้อย่างลงตัว เราจะได้เห็นภาพบรรยากาศของดาดฟ้ากลางเมืองในมุมใหม่ๆ การตกแต่งห้องที่มีความคลาสสิค คอสตูมนักแสดงในแบบวินเทจ บวกกับการแสดงของตัวละครที่เป็นธรรมชาติและดูสมจริง และมี ยิ้ม-ประวิทย์ ฮันสเตน และแต้ว-ณฐพร เตมีรักษ์ มาแสดงในมิวสิควิดีโอ

## การตอบรับ
เพลง **"มันเป็นใคร (Alright)"** ได้ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดสมอลล์รูม
พบกันใหม่

**"พบกันใหม่ (So Long)"** เป็นซิงเกิลของวงโพลีแคต ในปี พ.ศ. 2557 จากอัลบั้ม 80 KISSES ประพันธ์เนื้อร้อง-ทำนองโดย รัตน จันทร์ประสิทธิ์ และเรียบเรียงโดย โพลีแคต ออกจำหน่ายและมิวสิกวิดีโอเผยแพร่ในวันที่ 14 ตุลาคม พ.ศ. 2557 สังกัดค่ายเพลงสมอลล์รูม

## การตอบรับ
เพลง **"พบกันใหม่ (So Long)"** ได้ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 มกราคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดสมอลล์รูม
ตี่ละฉิ่น

**ตี่ละฉิ่น** (, ; "ผู้ทรงศีล" – มาจากคำบาลีว่า *[[สีล]]*) เป็นนักพรตหญิงในศาสนาพุทธนิกายเถรวาทในประเทศพม่า ลักษณะเดียวกับแม่ชีในประเทศไทย และทสสีลมาตาในประเทศศรีลังกา ทั้งนี้ตี่ละฉิ่นมักถูกเข้าใจผิดว่าเป็นภิกษุณีแต่ตี่ละฉิ่นจะมีลักษณะใกล้เคียงกับสามเณรีมากกว่า

## ประวัติ
การบวชของเพศหญิงในพม่าเกิดขึ้นมาเป็นเวลานานตั้งแต่ยุคอาณาจักรศรีเกษตร ดังปรากฏในเอกสารสมัยราชวงศ์ถังช่วงศตวรรษที่ 9 ความว่า *"เมื่อย่างถึงวัย 7 ขวบ เด็กทั้งชายหญิงจะปลงผมและพำนักอยู่ในวัดเพื่อใช้ชีวิตอยู่ภายใต้ร่มกาสาวพัสตร์ ต่อเมื่ออายุถึงวัย 20 ปี หากไม่อาจมีสุขอยู่ในแนวทางนั้นได้ก็จะสึกจากสมณเพศ ปล่อยผมยาวคืนสู่ภาวะสามัญชนดังเดิม"* และคงมีการบวชเช่นนี้เรื่อยมาจนถึงยุคปัจจุบัน ตี่ละฉิ่นจำนวนไม่น้อยได้รับการยกย่อง เช่น ซะหย่ากีง ได้รับนิมนต์จากพระเจ้ามินดงให้ไปถวายพระอักษรเจ้านายฝ่ายใน ครั้นในช่วงที่พม่าตกเป็นอาณานิคมตี่ละฉิ่นได้ลดจำนวนลง แต่หลังจากพม่าได้รับเอกราชตี่ละฉิ่นก็กลับมาเพิ่มจำนวนขึ้นตามลำดับ 

จำเดิมตี่ละฉิ่นครองผ้าสีขาวเช่นเดียวกับแม่ชีในไทย ต่อมาช่วงปี 2438-62 พระวัดคันธาโยงเมืองอมรปุระขึ้นไปจำพรรษบนเขาสะกาย ท่านให้ข้อคิดว่าตี่ละฉิ่นนั้นควรนุ่งห่มด้วยผ้าคล้ำเพราะผ้าขาวดูคล้ายฆราวาสไม่น่าเลื่อมใส ตี่ละฉิ่นจึงเปลี่ยนสีผ้าที่ครองเป็นสีดินเมืองปะกัน สีดินแดงแบบย่างกุ้ง และสีชมพูตามลำดับ  

ตี่ละฉิ่นอยู่กึ่งกลางระหว่างเพศนักบวชกับฆราวาส ตี่ละฉิ่นที่ถือศีลแปดจะครองผ้าสีชมพูส่วนที่ถือศีลสิบจะครองผ้าสีน้ำตาล โกนศีรษะแต่ไม่โกนคิ้ว ห่มสังฆาฏิสีน้ำตาล แต่จะได้รับการเคารพยกย่องมากกว่าแม่ชีของไทย โดยตี่ละฉิ่นสามารถเข้าอบรมทางศาสนา ปฏิบัติศาสนกิจ บิณฑบาต มีวัดหรือสำนักชีเป็นเอกเทศ และมีการสอบนักธรรมเช่นภิกษุสงฆ์ ฆราวาสจะเรียกตี่ละฉิ่นด้วยความเคารพว่า *ซะหย่าเล* (, ; "อาจารย์น้อย") หรือ *ด่อ* (, ) หากบวชมานานจะเรียกว่า *ซะหย่าจี* แปลว่า "อาจารย์ใหญ่" และมีคำลงท้ายว่า *พะยา* แปลว่า ขอรับหรือเจ้าค่ะ เช่นเดียวกับพระสงฆ์

ตี่ละฉิ่นมีสองประเภทคือแบบมีวัดเป็นเอกเทศ และอยู่ร่วมวัดกับภิกษุ โดยแบบแรกมีจำนวนมากสุด 

## อ้างอิง

หมวดหมู่:แม่ชี
หมวดหมู่:ศาสนาพุทธในประเทศพม่า
เมืองดาหลา

**เมืองดาหลา** เป็นบทประพันธ์โดยนายพันดี สร้างเป็นละครทางช่อง 7 ในปี 2546 

## เนื้อเรื่อง

## นักแสดงในครั้งต่าง ๆ

## ข้อมูลในการออกอากาศ
; พ.ศ. 2546
* ออกอากาศ วันศุกร์ - วันเสาร์ - วันอาทิตย์ เวลา 20.20 - 22.20 น. (21 มีนาคม 2546 – 26 เมษายน 2546) ทางช่อง 7 มีทั้งหมด 17 ตอน 

## เพลงประกอบละคร
; พ.ศ. 2546
* เพลง **เมืองดาหลา** - ขับร้องโดย วงศธร นฤมิตร และวงประสานเสียง
* เพลง **ดื่มน้ำตา** - ขับร้องโดย อรรถพร ธีมากร
* เพลง **ยาม้า-ยาบ้า** - ขับร้องโดย อริศรา วงษ์ชาลี
* เพลง **ถลำ** - ขับร้องโดย ศิววงศ์ ปิยะเกศิน 

## ลำดับรายการโทรทัศน์

หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2546
หมวดหมู่:ละครโทรทัศน์โดยเป่าจินจง
หมวดหมู่:ละครโทรทัศน์ที่กำกับโดย นพพล โกมารชุน
โค้ชคาร์เตอร์ ทุ่มแรงใจจุดไฟฝัน

**โค้ชคาร์เตอร์ ทุ่มแรงใจจุดไฟฝัน** () เป็นภาพยนตร์อเมริกันแนวชีวประวัติ กีฬา ดราม่า กำกับโดย โทมัส คาร์เตอร์ เขียนบทภาพยนตร์โดย มาร์ค ชวานน์ และ จอห์น กาตินส์ นำแสดงโดย ซามูเอล แอล. แจ็กสัน, ร็อบ บราวน์, แชนนิง เททัม, ริค กอนซาเลซ และ อชานติ ภายใต้การควบคุมการผลิตของ เอ็มทีวี ฟิล์มส์ และ โทลลิน/ร็อบบินส์ โปรดักชั่น โดยภาพยนตร์เรื่องนี้สร้างมาจากเรื่องจริงของ เคน คาร์เตอร์ โค้ชบาสเกตบอลในโรงเรียนมัธยมริชมอนด์ ผู้ที่ถูกข่าวพาดหัวใหญ่ของสหรัฐอเมริกาในปี ค.ศ. 1999 เพราะไม่ยอมให้ทีมบาสเกตบอลฝีมือเยี่ยมของเขาลงแข่งขันเนื่องจากผลการเรียนไม่ดี ภาพยนตร์เรื่องนี้ยังได้นำอุปกรณ์ของละครชุด *[[The White Shadow (TV series)|The White Shadow]]* นำกลับมาใช้อีกครั้ง ซึ่งคาร์เตอร์ผู้กำกับภาพยนตร์เรื่องนี้ยังได้ร่วมแสดงด้วย 

*โค้ชคาร์เตอร์ ทุ่มแรงใจจุดไฟฝัน* เข้าฉายในสหรัฐอเมริกาเมื่อวันที่ 14 มกราคม ค.ศ. 2005 โดยมีรายได้รวมทั้งหมด 67,264,877 ดอลลาร์สหรัฐ สำหรับผลงานในระดับนานาชาติ รายได้รวมทั่วโลกของภาพยนตร์เรื่องนี้อยู่ที่ประมาณ 76,669,806 ดอลลาร์สหรัฐ

## อ้างอิง

## แหล่งข้อมูลอื่น

*เว็บไซต์อย่างเป็นทางการ
*
*
*
*
*

หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยพาราเมาต์พิกเจอส์